google/wiki40b huggingface dataset:
Chris Eagles

Manchester United

Eagles utviklet seg og kom gjennom ungdomssystemet til Watford. Han forlot klubben da han var 16 år for å slutte seg til Manchester Uniteds ungdomsakademi. Kompensasjonen som United måtte betale til Watford for denne overgangen kom senere til å involvere handelen som gjorde at Danny Webber gikk motsatt vei.
Eagles fikk sin første opptreden for Manchester Uniteds førstelag i ligacupen den 28. oktober 2003 mot Leeds United.

På utlån

Han ble lånt ut til Watford den 21. januar 2005. Her fikk han 13 opptredener og scoret ett mål (mot Gillingham). Eagles ble også lånt ut til Sheffield Wednesday i første halvdel av 2005-06-sesongen. Han scoret sitt første mål for Sheffield Wednesday i lokaloppgjøret mot Leeds. I sin halve sesong i Wednesday scoret Chris 3 mål.
Den 6. januar 2006 ble Eagles igjen lånt ut til Watford. Han fikk sin første opptreden mot Bolton Wanderers i FA Cupen, der laget hans tapte 0-3. Men i hans første ligaopptreden for Watford i denne omgang, scoret han det eneste målet i 1-0-seieren mot Stoke. Den avgjørende scoringen hans i 1-0-seieren borte mot Brighton & Hove Albion FC den 18. februar fra 46 meter (nesten fra midtbanen) – som for øvrig minnet mye om David Beckhams mål for Manchester United mot Wimbledon 10 år tidligere – ble kåret til årets mål i Watford.
Like før overgangsvinduet stengte, den 31. august, ble det klart at Chris Eagles ble lånt ut til nederlandske NEC Nijmegen.
Eagles returnerte til Manchester United igjen i januar 2007, hvor det hovedsakelig ble spill på reservelaget. På grunn av store skadeproblemer utover våren, ble han tatt med på benken i en rekke kamper. 28. april 2007 var det omsider duket for ligadebuten, da Eagles kom inn som innbytter i det 87. minutt i bortekampen mot Everton. Etter kun få minutter på banen, sørget han for å fastsette sluttresultatet til 4-2. 9. mai 2007 fikk han sin første seriekamp fra start, borte mot Chelsea.
2007/08-sesongen ble derimot en skuffelse for Eagles. Han storspilte riktignok på reservelaget, men på førstelaget ble det få sjanser. Han startet kun to kamper for Uniteds førstelag denne sesongen, en kamp mot Sunderland og en Champions League-kamp mot Roma.

Burnley

Under sesongoppkjøringen til 2008/09-sesongen spilte Eagles flere kamper og scoret også to mål, mot henholdsvis Kaizer Chiefs og Portsmouth. Begge kampene ble spilt i Afrika. Det foregikk på denne tiden sterke spekulasjoner om at Eagles var på vei bort fra klubben. Burnley hadde allerede meldt sin interesse, og Eagles kunne fortelle i et eksklusivt intervju med klubbens TV-kanal at både Premier League-klubber så vel som Championship-klubber var interesserte i hans tjenester. 29. juli 2008 signerte Eagles en treårskontrakt med Burnley, og dermed forlot han Manchester United på permanent basis.
29. juli 2011 meldte han overgang til Bolton Wanderers.
Nodocolaspis

Utseende

Middelsstore, avlangt ovale, skinnende metallisk fargede bladbiller.

Levevis

Både larvene og de voksne (imago) er planteetere som lever på trær og busker i skog.

Utbredelse

Slekten er utbredt i Mellom- og Sør-Amerika, fra Panama i nord til det nordlige Argentina i sør.
Figulini

Utseende

Små til middelsstore (5 – 15 millimeter), slanke, vanligvis svarte hjortebiller. Hos denne gruppen har hannene ofte ikke forstørrede kjever, og kjønnene er vanskelige å skille på ytre utseende. Dekkvingene har gjerne markerte punktrader, beina er nokså korte.

Levevis

Larvene utvikler seg i jorda eller i død ved. Hos i alle fall noen av artene ser larvene ut til å leve flere sammen, dette er uvanlig hos hjortebiller.

Utbredelse

De fleste av artene lever i Sørøst-Asia, men de forekommer også i Afrika, på øyene i Indiahavet og i Australia. Plasseringen av slekten Brasilucanus fra Sør-Amerika her er mer usikker.
Attack Attack!

Attack Attack! (dannet 2005) var et amerikansk post-hardcore-band fra Westerwille, Ohio. De har gitt ut EP-en If Guns Are Outlawed, Can we use swords?, samt albumene Someday Came Suddenly (2008), Attack Attack! (2010) og This Means War (2012). Musikken deres kjennetegnes av nedstemte gitarer, tunge «breakdown» og elektroniske effekter som auto-tune og bruk synthesizer. Bandet har hatt mange medlemskifter, og nåde Caleb og John forlot bandet i 2012. Tyler Sapp og Phil Druyor kom derfor inn for både Caleb og John, og skrev i løpet av de første tre dagene i bandet singelen «No Defeat». Bandet meldte fra at de hadde gått fra hverandre i 2013.
Jytte Borberg Prisen

Jytte Borberg Prisen er en dansk litterær pris som ble innstiftet i 2006 av forfatteren Jytte Borberg. Prisen er på DK 50 000 (2010).
Friidrett under Sommer-OL 2016 – 100 meter kvinner

Innledende runde

På den innledende runden på øvelsen deltok utøvere som ikke hadde oppnådd kvalifikasjonskravet for øvelsen. Utøverne som hadde oppnådd kravet var direktekvalifisert til den første ordinære runden.
Kvalifikasjonskrav: De to første i hvert heat (Q) pluss de to raskeste ellers (q) kvalifiserte seg.

Forsøksheat

Kvalifiseringskrav: De to første i hvert heat (Q) pluss de åtte raskeste ellers (q) kvalifisrte seg til neste runde.
Smaalenene

Smaale(h)nene (De smaa le(h)ne under Akershus) er en samlebetegnelse på en del små len, som i geografisk utbredelse tilsvarer dagens Østfold fylke, med unntak av dagens kommuner Askim, Eidsberg og Trøgstad. Det var således ikke å oppfatte som en felles administrativ enhet som andre len i Norge, og de ble regnet som underlen av hovedlenet Akershus.
Fra norrøn tid og inn i sen middelalder var området en del av Vingulmark, et av de fire historiske fylkene som til sammen utgjorde det gamle landskapet Viken rundt Oslofjorden. Omkring grunnleggelsen av Borg i året 1016, ble Borgartinget utskilt fra Eidsivatinget og omfattet Vingulmark,  Grenafylke, Vestfold, og Ranafylke. Ved sysselinndelingens opprettelse fikk området navn etter tingstedet og byen Borg, dvs. Borgarsysla, med unntak av Enningdalen som lå under Ranrikesysla og Mossedalen som lå under Oslosysla. Det bestod av 16 skibreder.
Rundt år 1500 ble de gamle norske syslene og skipreidene slått sammen til len. De fleste av lenene tilsvarte omtrentlig dagens fylker, men ikke i Borgarsysla. Ettersom dette var en rik og fruktbar region, ble det ved utgangen av senmiddelalderen et attraktivt distrikt for dansk lavadel. Områder så små at de knapt holdt liv i en friherre vest for Langfjellene var store nok til å brødfø "et dusin baroner" her øst for Viken. I takt med at danskekongen delte ut besittelser med rund hånd, ble lenene mindre og mindre og mange av de gamle skipredene i Borgarsysla ble til egne små len, ofte benevnt De smaa lene under Akershus.
I 1537 var det i alle fall elleve len i Smaalenene, og grenser og antall endret seg stadig i årene som fulgte, men store deler av Østfold ble i det daglige styrt av fogdene til lensherrene på Akershus. Enkelte av smålenene ble i tiden etter 1570 slått sammen til større enheter, og lensinndelingen i Smaalenene stabiliserte seg rundt 1630 på 7 len.
Etter amtsforordningen i 1662 ble De små lene samlet til et ordinært amt i Smaalenenes amt i perioden 1671-1918.
Firda Folkeblad

Firda Folkeblad var en avis som ble utgitt i Askvoll, senere Florø, i Sogn og Fjordane. Avisa kom ut første gang i 1906 under navnet Nordre Bergenhus Folkeblad. Initiativet til avisa kom fra boktrykker Erik Johannesson Natvik og Venstre-politiker David O. Bakke. Fra starten av støttet avisa partiet Venstre og ble redigert på nynorsk.
I 1909 ble avis og trykkeri flyttet til Florø. I 1919 fikk avisa navnet Firda Folkeblad, samtidig som utgivelsesfrekvensen ble økt fra to til tre ukentlige utgaver.
Under andre verdenskrig ble avisa i perioden 1942 til 1945 tvangssammenslått sammen med Høyreavisa Fylkestidende til den nye avisa Folkebladet for Sogn og Fjordane.
Avisa kom ut siste gang 21. august 1992.
Avisa konkurrerte lenge med Firdaposten, men tapte til slutt for konkurransen og ble nest største avis i 1971.
Danske Lov

Danske Lov (Christian 5s Danske Lov av 1683), også kjent som Den Danske Landslov af 1683, ble underskrevet av kong Christian V den 15. april 1683. Danmark fikk dermed en lov som gjaldt for hele kongeriket, og som omfattet sivilrett såvel som strafferett, prosess, kirkerett og andre deler av den offentlige rett. Hittil hadde det vært 3 forskjellige landskapslover: Jyske Lov for Fyn og Jylland, Sjællandske Lov for Sjælland, Møn, Lolland og Falster og Skånske Lov for Skåne, Halland, Blekinge og Bornholm. Jyske Lov var den yngste og ble derfor også brukt utenfor Jylland.
Danske Lov ble utstedt på bakgrunn av enevoldsmakten (jus majestatis), som ble innført i forbindelse med Kongeloven av 1665.
Danske Lov er detaljert og utførlig i sine bestemmelser, ganske i overensstemmelse med datidens kasuistiske metode. Det var tale om en sammenskrivning av en rekke samfunnsmessig viktige problemstillinger, som før enten hadde vært regulert utfra sedvane eller ved landskapslovene.
Danske Lov var nyskapende på mange områder, bl.a. ble straff begrunnet utfra et forebyggelsessynspunkt. Den vakte stor oppsikt i utlandet og ble oversatt til tysk, latin, russisk og engelsk.
Norge fikk i 1687 sin Norske Lov, som i form og innhold stort sett baserte seg på Danske Lov, men inneholdt en hel rekke særbestemmelser og innrømmelser overfor norske, økonomiske interesser. Det norske forarbeidet med å få revidert hadde startet med forslag fra Jens Bjelke om å revidere lovverket. Stattholderne Hannibal Sehested og Ulrik Fredrik Gyldenløve støttet også bestrebelsene, men først i 1680 kom en kommisjon igang.
Nødlanding (film)

Handlingen

Under den andre verdenskrig styrter et amerikansk bombefly ved kysten, og i nærheten er noen motstandsmenn på oppdrag. Flygerne hopper ut i fallskjerm og lander på forskjellige steder, men til tross for tyskernes finkjemming av området lykkes det motstandsfolkene å få samlet dem med god hjelp fra stedets lege Knut og den unge gartneren Hans (Henki Kolstad). Amerikanerne blir skjult på loftet i den lokale kirken, som er et sentrum for motstandsbevegelsen. Nettet strammes da skjulestedet blir oppdaget av en beryktet angiver som går under navnet «Stråmann» (Bjarne Andersen), og snart må Hans og motstandsmennene satse alt på å få smuglet amerikanerne ombord i en illegal båtforbindelse til Sverige.
9. april (film)

Anmeldelser

De fleste kritikkene fremhevet den filmiske kvaliteten, som skapte relevans og nærvær i dette korte kapitlet i dansk krigshistorie. Flere anmeldelser fremhevet at filmen legger vekt på å se begivenhetene fra den enkelte soldats synsvinkel. I den samlet vurderingen var Politiken (4 av 5 mulige hjerter), Jyllands Posten (5 av 6 stjerner) og Berlingske Tidende (5 av 6 stjerner) mest rosende, mens Ekstra Bladet nøyet seg med 3 av 6 mulige stjerner.
Førlandsfjorden

Førlandsfjorden er en sidefjord av Boknafjorden i Tysvær kommune i Rogaland. Den har innløp ved Surnevik, sør for Slåttevik og rett nordvest for Kårstø, og strekker seg 12 kilometer nordover.
I de første to kilometerne av fjorden ligger det flere holmer som Hamnarholmen, Urdholmen (med en fyrlykt), Notholmen og Lamholmen. Slåttvik ligger på østsiden ved Lamholmen og like nord for dette smalner fjorden inn ved Mjåsundet. Her går E39 over sundet via den 177,5 meter lange Mjåsundsbrua, før veien fortsetter nordover langs vestsiden av Førlandsfjorden. Nord for Mjåsundet ligger Baståsbukta og bygden Lushamn på vestsiden. Like nord for Baståsbukta stikker Vågen inn østover til selve Tysvær. Innløpet til vågen er svært smalt, bare omtrent 5-10 meter. Litt lenger nord ligger Haukåsbukta og bygden Haukås på vestsiden. Videre nordover ligger bygdene Høyvik, Apeland, Klovning, Saltvik og Rånvik. Innerst i fjorden ligger bygden Førland.
University of San Carlos

University of San Carlos er et katolsk universitet i Cebu City på Filippinene. Det drives av den katolske prestekongregasjonen Societas Verbi Divini, og bedriver utdannelse på alle nivåer, fra forskole til forskerutdannelse. Universitetet har har bestått i sin nåværende form siden 1935, men har en historie som strekker seg tilbake til 1500-tallet - den gang var det jesuittordenen som drev den.
Høyskolen begynte den 1. august 1595 som Colegio de San Ildefonso og ble fra 1783 kalt Colegio de San Carlos; i 1948 fikk den universitetsstatus.
Matematisk ordliste

Matematisk ordliste er utarbeidet av NTNU, UiO og UiA, med støtte fra Språkrådet. Per mars 2019 inneholder den omkring 1850 termer.
Kountze (Texas)

Kountze er administrativt sete i Hardin County i Texas. Byen har fått sitt navn etter jernbanemagnatene Herman og Augustus Kountze. Etter 2010 års folketelling hadde Kountze 2 123 innbyggere.
Litago

Litago er et varemerke for melkeprodukter som markedsføres mot barnesegmentet  av TINE. Produktserien består av brunost, prim, yoghurtvarianter samt drikker.

Historie

Det første produktet i serien, en fruktyoghurt, ble lansert i 1994. En illustrasjon av en godslig ku var et av elementene i pakningsdesignen. Etter lanseringen er sukkermengden som tilsettes i fruktyoghurtene redusert på bakgrunn av tilbakemeldinger fra markedet.

Melk med smakstilsetninger

Under Litagonavnet markedsføres også drikker med forskjellige smakstilsetninger bl.a av frukt, karamell og sjokolade. Den originale  sjokolademelken er tilsatt 4 % sukker,  1 % kakao, stabilisator (E407) og aroma. Den leveres på liters-, halvliters- og en 1/4-literskartonger.
Rerum Novarum

Rerum Novarum er en encyklika utstedt av pave Leo XIII den 15. mai 1891. Det var et åpent brev til alle biskoper om «arbeiderklassens forhold». Encyklikaens emneangivelse var: «Kapitalens og arbeidets rettigheter og forpliktelser». Kardinal Henry Edward Manning spilte en betydelig rolle i utarbeidelsen av encyklikaen, og den avdøde tyske biskop Wilhelm Emmanuel von Kettelers tanker spilte også en stor rolle. Encyklikaen fikk betydelig innflytelse, og førte til at pave Leo XIII fikk kallenavnet arbeidernes pave.
Encyklikaen tok for seg forholdet og de gjensidige forpliktelser mellom arbeid og kapital, og mellom regjeringene og deres borgere. Først og fremst var den opptatt av forbedringen av «Den misære og elendighet som så urettferdig hjemsøker størstedelen av den arbeidende klasse» (RN, n. 3). Den støttet arbeideres rett til å opprette fagforeninger, forkastet både kommunisme («ateistisk sosialisme») og utøylet kapitalisme, og holdt prinsipielt fast på den private eiendomsrett.
Dermed hadde arbeiderne paven på sin side i kampen for å danne fagforeninger. Dette var banebrytende tanker, ettersom det i flere land i Europa var forbudt å danne fagforeninger; i Tyskland ble dette først tillatt etter første verdenskrigs slutt.
Om statens oppgaver gikk paven inn for en statlig sosialpolitikk. Han avviste «kreftenes frie spill» som en forfeilet innstilling, og konkluderte at staten har ansvar både for enkeltpersoners og fellesskapets beste ved å gi lover som beskytter privateiendommen, beskytter menneskeverd og søndagshvile, sørger for tilsyn med arbeidsforholdene, og rettferdige lønninger (retten til et anstendig og tilstrekkelig utkomme for ærlig arbeid).
Mange av standpunktene i Rerum Novarum ble supplert og utdypet i senere pavelige encyklikaer, særlig i pave Pius XIs Quadragesimo Anno (1931), pave Johannes XXIIIs Mater et Magistra (1961) og pave Johannes Paul IIs Centesimus Annus (1991).
Myeongnim Dap-bu

Myeongnim Dap-bu (hangul: 명림답부, hanja: 明臨答夫, født 67, død 179) var den første statsminister i Goguryeo, og er kjent for å ha drept den tyranniske kong Chadae og for seieren i mot Han-dynastiet i slaget ved Jwa-won.
Myeongnim Dap-bu var en Joui Seonin (조의 선인) i provinsen Yeonna i Goguryeo. Han ble forfremmet under kong Taejo og befant seg i hoffet da Taejo døde. Etter at Chadae fikk kongemakta i 146 møtte Myeongnim Dap-bu mange utfordringer og led selv som en følge av tyrannens regime.
Så til slutt i 165 etter 20 år på trona ledet Myeongnim Dap-bu en militær styrke og drepte kongen ved hjelp av noen adelige og medlemmer av hoffet. Myeongnim Dap-bu var 99 år da han tok kontroll over Goguryeo.
Han inviterte prins Go Baek-go, kong Taejos yngere bror til å bli neste konge. Go Baek-go ble kronet til ny konge samme år, og Myeongnim Dap-bu ble utnevnt til statsminister (guksang, 국상, 國相), den første som fikk denne tittelen. Myeongnim Dap-bu tjente lojalt sin nye konge, der seieren i slaget ved Jwa-won var den fremste prestasjonen.
Myeongnim Dap-bu døde i 179, 113 år gammel (112 etter vestlig regnemåte), etter å la ledet Goguryeohæren til en avgjørende seier mot Hanhæren. I 60 år var Myeongnim Dap-bu aktiv i statsstyringen i landet. Bortsett fra å ha drept en tyrann, bidro han til å styrke kongemakta, møtte og seiret over invasjonsstyrker og ledet en suksessfull revolusjon mot et korrupt regime.
Historikere har forskjellig syn på Myeongnim Dap-bu. Goguryeos første statsminister hadde enorm politisk innflytelse og makt, nær diktatorisk. Men kong Sindae var ingen marionett under Myeongnim Dap-bu, i motsetning til kong Bojang og general Yeon Gaesomun. Ingen historiske tekster forteller at Myeongnim Dap-bu misbrukte sin makt eller var spesielt brutal eller voldelig. Med dette utgangspunkt mener historikere og forskere at Myeongnim Dap-bu var en patriot og en glemt helt.
Ju Se-jong

Landslaget

Han ble tatt ut i Sør-Koreas tropp til VM i fotball 2018 i Russland.
Iskjempe

En iskjempe er en stor planet som hovedsakelig består av is. Eksempler i vårt eget solsystem er Uranus, og Neptun, selv om de klassifiseres som gasskjemper ettersom de består av gasser.
Kvalvika (Peter I Øy)

Kvalvika er en bukt på nordøstsiden av det norske bilandet Peter I Øy i Antarktis. Den ligger på nordsiden av Simonovbreen på den søndre delen av Mirnyjkysten.
Sånt som er

Innhold

Sånt som er handler om lille «Eli» som ikke har noen å leke med, men roper på «Lyset», «Mor», «Havet», «Fjellet», «Treet» og andre for å få ting og saker å fylle kofferten sin med. Til sist lager hovedpersonen en venn av delene. Den enkle rammefortellingen er illustrert med i alt 14 plansjer med småtegninger av «sånt som lyser», «sånt som noen kaster», «sånt som er vått», «sånt som er stort og tungt og hardt og gammelt», «sånt som vokser» og så videre. Plansjene består av tegninger og stikkord og kan skape filosofisk undring og eksistensiell refleksjon.
Illustrasjonene i boka er tegnet i en røff, lett naivistisk stil med hovedsakelig svart tusjpensel fargelagt ved hjelp av bilderedigeringsprogrammet photoshop.
Med sitt rom for tolkning, sin symbolikk og sine referanser til Biblenes skapelsesberetning, blant annet gjennom bruken av navnet Eli («min gud» på hebraisk) og påkallelsen av lys, siden vann, tørt land, vegetasjon og dyr, kan boka defineres som en all-alder-bok som henvender seg også til en voksen medleser. På grunn av alle løsrevne småtegninger kan boka også kategoriseres som en myldrebok og en pekebok. På tilsvarende måte gjør stikkordene og gjentakelsen i teksten dette også til en ramse for å lære begreper.
Spinozotroctes

Utseende

Middelsstore, gråbrune trebukker. Antennene er tynne og betydelig lengre enn kroppen. Pronotum er betydelig bredere enn langt og har rundede sider med en kraftig, skarp tann midt på. Dekkvingene er noe avsmalnende bakover, i midten med en mer eller mindre firkantet, hvit flekk. Beina er forholdsvis korte med klubbeformede lår.

Levevis

Larvene lever i død ved.

Utbredelse

Slekten er bare kjent fra Fransk Guyana.
DS «Capella»

Historie

DS «Capella» var bygd for turisttrafikk på BDS' Hamburg-rute og kostet 338 146 kroner. Etter overleveringen gikk hun i turisttrafikk langs norskekysten med utgangspunkt i Hamburg, Tyskland.

I hurtigruten

Den 5. oktober 1898 ble DS «Capella» satt inn i hurtigrutetrafikk på nordgående fra Bergen. Hun var det første hurtigruteskipet som startet fra Bergen. I august 1900 ble skipet tatt ut av hurtigruten og erstattet av nybygget DS «Astræa». I perioden 1900 til 1910 gikk DS «Capella» i kystruten mellom Oslo og Finnmark, samtidig som hun hadde enkelte rundturer som avløserskip i hurtigruten. Etter forliset og tapet av hurtigruteskipet DS «Astræa» i 1910, ble hun igjen satt inn i ordinær hurtigrutetrafikk, men ble tatt ut da DS «Polarlys» ble levert i 1912.

Etter hurtigrutekarrieren

Etter 1912 gikk hun i kystrute, men ble vinteren 1915/1916 ombygd til et rent lasteskip. 28. april 1940 ble DS «Capella» senket i Tingvollfjorden, Møre og Romsdal, av tyske bombefly. Vraket lå på grunt vann, og ble hevet og solgt til brødrene Anders og Gabriel Andersen fra Hillevåg ved Stavanger. I krigsårene var det mangel på lasteskip. Vraket ble derfor reparert, omdøpt til DS «Hillevåg», og satt inn i godstrafikk igjen i juli 1943. Hun ble flere ganger utleid til Det Stavangerske Dampskibsselskab (DSD) og satt inn på kystruten mellom Oslo og Bergen. I 1950 ble skipet solgt til Schølberg-Knudsen i Kristiansand, og videresolgt til Johan Gerrard i 1951, også fra Kristiansand. I januar 1952 ble hun solgt til belgiske opphuggere.

Skipet

DS «Capella» hadde ved levering en tonnasje på 873,34 bruttoregistertonn, 541,45 Nettoregistertonn, og en lasteevne på 790 dødvekttonn. Lasterommenes totale volum som passasjerskip var 737 m³, og som lasteskip 1 295 m³. Lasting og lossing foregikk med skipskran forut og midtskips. Hovedmaskinen var en kullfyrt tosylindret compound dampmaskin med arbeidstrykk 175 psi, bygd ved Martens Olsen & Co. Oppgitt ytelse var 800 ihk (indikerte hestekrefter) og 191 nhk (nominelle hestekrefter), noe som ga en toppfart på 11,5 knop. I 1924 ble en ny Lobnitz trippel ekspansjon dampmaskin med oppgitt ytelse 397 ihk og 69 nhk installert, noe som ga en marsjfart på 9,5 knop. I 1907 var skipet sertifisert for 140 passasjerer i kystfart og 84 i europeisk fart. Etter oppgraderingen i 1908 hadde DS «Capella» 28 køyeplasser på 1. plass (1. klasse), 30 køyer på 2. plass, og 40 køyer på 3. plass. 1. plass var plassert akter, 2. plass midtskips og 3. plass forut.
Ioannis Kapodistrias

Poteten

Kapodistrias sin måte å introduserte dyrkingen av poteten for grekerne på er fortsatt en berømt anekdote i Hellas den dag i dag. Etter å ha bestilt den første forsendelsen med poteter til Hellas, beordret han først at de bli tilbudt til de av befolkningen som var interessert. Men potetene ble møtt med likegyldighet av store deler av den greske befolkningen og hele denne ordningen syntes å være sviktende. Derfor beordret president Kapodistrias at hele den første forsendelsen av poteter til Hellas skulle losses til et lager på havna i Nafplion, og lageret skulle voktes av alvorlig utseende vakter. 
Snart sirkulerte det flerfoldige rykter i Hellas om at disse poteter som måtte voktes så godt, måtte være av stor betydning og verdi. Befolkningen ville derfor gjerne ha noen av disse potetene som åpenbart måtte være viktige. Dermed prøvde snart noen å stjele dem. Vaktene som skulle passe på potetene hadde blitt beordret på forhånd om å vise det blinde øyet til en slik atferd, og snart hadde alle potetene blitt stjålet, og Kapodistrias sin plan med å introdusere potetene til befolkningen i Hellas hadde lyktes veldig godt.
Toshihiro Yamaguchi

Japans herrelandslag

Toshihiro Yamaguchi spilte fire landskamper for Japans herrelandslag.